CELEX: 32012R0619
Language: et
Date: 2012-07-10 00:00:00
Title: Komisjoni rakendusmäärus (EL) nr 619/2012, 10. juuli 2012 , millega 173. korda muudetakse nõukogu määrust (EÜ) nr 881/2002, millega kehtestatakse teatavate Al-Qaida võrguga seotud isikute ja üksuste vastu suunatud eripiirangud

11.7.2012   
            
            
               ET
            
            
               Euroopa Liidu Teataja
            
            
               L 179/11
            
         KOMISJONI RAKENDUSMÄÄRUS (EL) nr 619/2012,
   10. juuli 2012,
   millega 173. korda muudetakse nõukogu määrust (EÜ) nr 881/2002, millega kehtestatakse teatavate Al-Qaida võrguga seotud isikute ja üksuste vastu suunatud eripiirangud
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 27. mai 2002. aasta määrust (EÜ) nr 881/2002, millega kehtestatakse teatavate Al-Qaida võrguga seotud isikute ja üksuste vastu suunatud eripiirangud, (1) eriti selle artikli 7 lõike 1 punkti a ja artikli 7a lõiget 5,
   ning arvestades järgmist:
   
               (1)
            
            
               Määruse (EÜ) nr 881/2002 I lisas on esitatud nende isikute, rühmituste ja üksuste loetelu, kelle rahalised vahendid ja majandusressursid nimetatud määruse alusel külmutatakse.
            
         
               (2)
            
            
               2. juulil 2012 otsustas ÜRO Julgeolekunõukogu sanktsioonide komitee jätta ühe füüsilise isiku ja ühe üksuse välja nende isikute, rühmituste ja üksuste loetelust, kelle suhtes kohaldatakse rahaliste vahendite ja majandusressursside külmutamist, olles vaadanud läbi nimetatud isiku ja üksuse taotluse end loetelust välja jätta ja ÜRO Julgeolekunõukogu resolutsiooni 1904(2009) alusel määratud ombudsmani põhjaliku aruande.
            
         
               (3)
            
            
               Seega tuleks määruse (EÜ) nr 881/2002 I lisa vastavalt ajakohastada,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 881/2002 I lisa muudetakse vastavalt käesoleva määruse lisale.
   Artikkel 2
   Määrus jõustub järgmisel päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 10. juuli 2012
      
         
            Komisjoni nimel presidendi eest
         
         
            välispoliitika vahendite talituse direktor
         
      
   
   
      (1)  EÜT L 139, 29.5.2002, lk 9.
   
      LISA
      Määruse (EÜ) nr 881/2002 I lisa muudetakse järgmiselt:
      
                  (1)
               
               
                  Pealkirja „Juriidilised isikud, rühmitused ja üksused” all asuv järgmine kanne jäetakse välja:
                  „Movement for Reform in Arabia (teiste nimedega a) Movement for Islamic Reform in Arabia, b) MIRA, c) Al Islah (Reform), d) MRA, e) Al-Harakat al-Islamiyah lil-Islah, f) Islamic Movement for Reform, g) Movement for (Islamic) Reform in Arabia Ltd, h) Movement for Reform in Arabia Ltd). Aadress: a) BM Box: MIRA, London WC1N 3XX, Ühendkuningriik, b) Safiee Suite, EBC House, Townsend Lane, London NW9 8LL, Ühendkuningriik. Muu teave: a) e-posti aadressid: info@islah.org, info@islah.tv, b) website http://www.islah.info, c) telefon 020 8452 0303, d) faks 020 8452 0808, e) Ühendkuningriigi äriühingu registrinumber 03834450. Artikli 2a lõike 4 punktis b osutatud kuupäev: 15.7.2005.”
               
            
                  (2)
               
               
                  Pealkirja „Füüsilised isikud” all asuv järgmine kanne jäetakse välja:
                  „Saad Rashed Mohammad Al-Faqih (teiste nimedega a) Abu Uthman Sa’d Al-Faqih, b) Sa’ad Al-Faqih, c) Saad Alfagih, d) Sa’d Al-Faqi, e) Saad Al-Faqih, f) Saad Al Faqih, g) Saad Al-Fagih, h) Saad Al-Fakih, i) Sa’d Rashid Muhammed Al- Fageeh). Tiitel: doktor. Aadress: London, Ühendkuningriik. Sünniaeg: a) 1.2.1957; b) 31.1.1957. Sünnikoht: Al-Zubair, Iraak. Kodakondsus: Saudi Araabia. Muu teave: rühmituse Movement for Reform in Arabia juht. Artikli 2a lõike 4 punktis b osutatud kuupäev: 23.12.2004.”